રાજકોટમાં ૬ ડિસેમ્બર,૨૦૧૫ના રોજ એક લગ્નમાં વર-વધૂની રક્તતુલા યોજવામાં આવી હતી. એ લગ્ન હરિત મહેતા અને જાનકીનાં હતાં. હરિત મહેતાના પિતા ઉમેશ મહેતા કહે છે, “લગ્નમાં આવેલા મહેમાનોને અમે વિનંતિ કરી હતી કે ગિફ્ટ કે ચાંદલો આપવાને બદલે રક્તદાન કરે. લગ્ન બાદ કુલ ૩૧૬ બોટલ લોહી એકત્ર થયું હતું. એ રક્તથી તુલા કરવામાં આવી હતી. અમારો આશય આંગણે હરખનો ઉત્સવ હોય ત્યારે સમાજસેવા કરવાનો હતો. આ રક્ત થેલેસેમિયા પીડિત બાળકોને અને જરૃરિયાતમંદોને અપાયું હતું.